Emlékeztető

Felvéve: Telki község Önkormányzat által **2025.05.22**. napján a **Helyi Esélyegyenlőségi Program** (későbbiekben: HEP) felülvizsgálati fóruma, a Kodolányi János Közösségi Ház és Könyvtár Nagytermében

Deltai Károly polgármester: Köszönti a megjelent intézményvezetőket. Tájékoztatja a jelenlévőket, hogy Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. § (4) bekezdése szerint az önkormányzatnak a helyi esélyegyenlőségi programot kétévente át kell tekinteni. Az érvényben lévő HEP a program módosítására nincs lehetőség, csak az intézkedési terv felülvizsgálatára. Helyi esélyegyenlőségi koordinátorunk Lajtai Kadocsa Klára szakmai mentorunk szakmai segítséget nyújt a felülvizsgálat menetében.

Lajtai Kadocsa Klára HEP mentor:

Öt célcsoportot határol be a jogszabály:

Mélyszegénységben élők és romák, a gyerekek, a nők, az idősek és a fogyatékkal élők. És bekerült egy új tétel, településszintű probléma, ami több célcsoportra vonatkozó problémák merülnek fel. Ezzel fogjuk kezdeni.

**Településszintű problémák:**

1. A beazonosított probléma, hogy nem biztosított az intézmények gyalogos megközelítése. Ez a közterületi járdák, gyalogjárdák építése volt a cél.

Deltai Károly polgármester: Idén is pályázunk egy kimaradt rövid szakaszra. Amennyiben ez megvalósul, akkor az összes intézmény gyalogosan, illetve járdán keresztül megközelíthető lesz. Ez sok éves programnak az utolsó szakasza.

Lajtai Kadocsa Klára HEP mentor:

1. Több mint ötven éve épült, leromlott állapotú ravatalozó nem biztosít méltó helyszínt a kegyeleti szertartáshoz.

Deltai Károly polgármester: Sajnos az a helyzet, hogy nincsen rá forrásunk. Pályázat az elmúlt években nem írtak ki. Időközben az a terület, ahol a ravatalozót fel tudtuk volna újítani az temetkezési helyekkel, sírokkal népesült be, ezért arról döntöttünk, hogy bővítjük a temető tartalék terület irányába teszünk lépéseket. Ez folyamatban van. Főépítészünk pedig tervezett egy új ravatalozót. Forrás hiányában a megvalósítása valószínűleg további éveket fog csúszni.

Lajtai Kadocsa Klára HEP mentor:

1. Szilárd burkolattal nem rendelkező utak szilárd burkolattal történő ellátása nem megoldott. Csapadékvíz elvezető rendszer ellátása nem megoldott.

Deltai Károly polgármester: Ezek nagy része is megvalósult szerencsére. Az elmúlt években forrásaink jelentős részét erre a célra tudtuk átcsoportosítani. Ezek olyan célforrások voltak, amiket más célra nem lehetett felhasználni. Még vannak elmaradások, azonban már kisebb léptékű, mint korábban.

Lajtai Kadocsa Klára HEP mentor:

1. Önkormányzati fenntartású, korszerűtlen intézmények. Magas energiaköltség miatt szükséges az energetikai fejlesztés végrehajtása.

Deltai Károly polgármester: Nagyon sokat léptünk ebben a kérdésben. Részlegesen nyertünk pályázatot, részlegesen pedig önerőből intézményeket újítottunk fel. E tekintetben is van még feladat előttünk, de az oroszlánrészét már elvégeztük.

Lajtai Kadocsa Klára HEP mentor:

1. Sport infrastruktúra fejlesztése a településen szükséges sport infrastruktúra fejlesztése a hasznos szabadidő és az egészséges életmód érdekében. Sportpályák, futókör építése.

Deltai Károly polgármester: Futókör építés az elmaradt, szintén pályázat és forrás hiányában. Ellenben az iskola udvarának felújítása és új kosárlabda pálya építése most valósul meg. Ez sem központi forrásból. Általánosabb azt kell mondjam, hogy forráshiány van pályázatok pedig nem jelentek meg az elmúlt ciklusban, Úgyhogy ezek megvalósítása mind vagy saját erőből, vagy valami olyan célforrásból származik, ami nem központi költségvetés.

Lajtai Kadocsa Klára HEP mentor:

1. Egészségház, szakorvosi rendelő kialakítása, mivel nem megoldott helyben a szakorvosi ellátás. Új rendelő kialakítása szükséges.

Deltai Károly polgármester: Azt gondolom, hogy jelenleg nem időszerű a szakorvosi ellátás az ilyen méretű településen úgy tudom, hogy jogszabályi akadályokba is ütközik. Nem feltétlenül kerüljön kivezetésre. Célként benne maradhat, de ettől még nem hiszem, hogy rövidtávon releváns lenne. Ahhoz számos döntéshozónak számos korábbi döntését felül kell vizsgálnia, és ezek nem mi vagyunk.

Lajtai Kadocsa Klára HEP mentor:

1. A lakosság kulturált szabadidő elfoglaltság miatt szükséges programok szervezése

Deltai Károly polgármester: Nagy szeretettel szeretnénk meghívni mindenkit a hétvégi Telki Fesztiválra. A színpad itt van megépülve mögöttünk, úgyhogy a programok szervezése éppen jelenleg is zajlik.

Lajtai Kadocsa Klára HEP mentor:

1. Helyi értékek település hagyományőrző múltjának, helyi értékeinek összegyűjtése nem megoldott.

Deltai Károly polgármester:

Helytörténeti gyűjteményünk itt, ebben az épületben valósult meg, Szigeti Antal nemrég elhunyt díszpolgárunk munkájának köszönhetően. Ez a gyűjtemény szerintem ebben a formában lezárható. A gyűjtemény kezelésére külön programot fogunk kidolgozni, hiszen az a célunk, hogy ez ne egy raktár legyen, hanem egy élő gyűjtemény, ami azt jelenti, hogy a gyűjteményhez kapcsolódóan programokat szeretnénk szervezni és a helytörténeti gyűjteményt ilyen értelemben élőnek tartani. De ez már egy második lépés. A gyűjtés lezárult. Nagyon kicsi esélye van annak, hogy újabb felajánlásokkal, gyűjtemény darabokkal gazdagodjunk, de ha ez megtörténik, akkor persze örülünk neki.

Lajtai Kadocsa Klára HEP mentor:

1. Helyi fiatalok szabadidejének hasznos eltöltése érdekében szervezett programok, tehát a helyi fiataloknak a kulturális tere vagy a szabadidős tevékenysége

Deltai Károly polgármester: A Közösségi Ház lehetőséget ad akár az ő saját szervezésű programjaikra is amennyiben ezek nem társulnak olyan, nem támogatható tevékenységekkel, mint alkohol és drogfogyasztás. Minden ezen kívüli programot támogatunk, mi magunk is szervezünk programokat.

Lajtai Kadocsa Klára HEP mentor: Van e esetleg valakinek ehhez a településszintű probléma körhöz kiegészíteni valója?

Tieblné Czentár Zsuzsanna szociális ügyintéző: Szeretném jelezni Györfi Zoltán képviselő úr javaslatát. E-mailben küldte. Javaslom az allergiával élők csoportját felvenni a programba. Egyre aktuálisabb és nagyon is illeszkedik ide. Mindenkinek joga van egészséges környezetben élni, a településeknek pedig sok lehetőséggel segíteni.

Deltai Károly polgármester: Azt szeretném ezzel kapcsolatban javasolni, hogy vegyük figyelembe azt, hogy ez egy határokon átnyúló probléma. Telki külterületein gyakorlatilag nincsen parlagfű. Erdő van egyik irányból, másik irányból gondozott szántó. A probléma volumene, az a gondozatlan szántók és elhanyagolt legelők felől érkező nagy mennyiségű pollen. Ha ezt az indítványt arra használjuk fel, hogy a belterületi kertészeti munkák tekintetében vigyünk át valamiféle ilyen gazdálkodási metódust, akkor szerintem arányt tévesztünk, mert négyzetméteres szem előtt lévő kis díszkertekkel fogunk foglalkozni, nem pedig a több hektáros parlagfűmezőkkel. Ezt azért szeretném csak hozzáfűzni, mert úgy érzem, hogy itt az előterjesztésnek van egy szándéka. Ez pedig nem feltétlenül a szomszéd települések elhanyagolt szántóinak problématérképre való felvétele, hanem az önkormányzat által gondozott közterületek gondozási metódusának megváltoztatása egy másfajta gondozási metódussá. Ennek semmiféle köze nincsen a parlagfű érzékenységre és allergiához, az egy politikai termék.

Abszolút támogatom egyébként, mint allergiás is, csak azzal, hogy lássuk a problémának a valódi súlyát és helyzetét, és ne tévesszünk arányt és célt.

Lajtai Kadocsa Klára HEP mentor:

Akkor ez települések közötti együttműködés kéne, hogy legyen.

Gyurkovics Viktória Csibe Bölcsőde: A Zsámbéki medence tervezi-e, hogy bicikliutat épít ki?

Deltai Károly polgármester:

Tervezni terveznek, a forrás az egy érdekes kérdést? Most egyelőre azt a forrást, amit várhatóan nyerni fogunk majd a Versenyképes kerékpárút programon belül az kerékpárutak tervezéséről fog szólni, tehát még mindig a tervről. Még az engedély se lesz meg hozzá. S külön rossz hír, hogy a mi geológiai pozíciónk nem kedvező ilyen szempontból. Tehát mi a hegy felől vagyunk, és általában az ilyen kerékpárutakat nem innét szokták kezdeni, mert ide nem fog jönni senki sem. A hivatásforgalmi kerékpárút használata az kizárt. Ezt annak idején egy komoly kerékpáros tanulmány felmérte, tehát innét nem fognak kerékpárral dolgozni járni az emberek, mint máshol. Itt nem működik az, hogy a kerékpárt mondjuk ráhordó eszközként használják a kötöttpályás közlekedéshez, tehát csak és kizárólag a szabadidős tevékenység marad. Az viszont a legutolsó a sorban. Ráadásul a burkolt kerékpárút kiépítése az ilyen terepviszonyok között sokkal drágább. És kapcsolódnia kell valamihez. Az a kapcsolódó pont, ami pedig már kiépült, az nem itt van, hanem Biatorbágy felé. Tehát először Biatorbágy felől kell errefelé haladni. Vannak koncepciók, és most majd lesznek olyan tervek, amire lehet kérni engedélyt. Ha minden jól megy, lesz egy engedélyes terv. Ebben szintén településközi együttműködés kellene, illetve a Pilisi Parkerdővel való együttműködés, hogy az erdei kerékpárút kiépítésre kerüljön Budakeszi irányába. Egyelőre az is elakadt. Nyilván az erdészetnek sincsen különösebben jó gazdasági helyzete. Úgyhogy itt is forráshiány van, mint mindenhol.

**Mélyszegénységben élők és a romák esélyegyenlősége**

Lajtai Kadocsa Klára HEP mentor:

1. A hátrányos helyzetű, szociálisan rászoruló lakosok nem ismertek teljeskörűen az önkormányzat által. A Szociális térkép felrajzolása a cél. A hátrányos helyzetű, szociálisan rászoruló lakosok feltérképezése. Ezek a családok nem ismertek teljeskörűen az önkormányzat által.

Bencsik Zsolt HÍD Intézményvezető:

Gyakorlatilag itt valóban nem jellemző a mélyszegénység. Egy-egy rászorult gyermek, család van, akit támogatott a fenntartó. Kimondottan rászoruló gyermekeknek szervezett táborunk van, amit minden évben megtartunk.

Lajtai Kadocsa Klára HEP mentor:

1. Hátrányos helyzetű, szociálisan rászoruló lakosok számára nem ismertek teljeskörűen az igényelhető szociális ellátások, a nekik járó és adható kezdeti kedvezmények és ellátások. Erre készült e valami anyag?

Tieblné Czentár Zsuzsanna szociális ügyintéző:

Igen. A honlapon egyre sűrűbben jelennek meg cikkek, valamint az Önkormányzat facebook oldalán. Az orvosi rendelővel is tartjuk a kapcsolatot, mert ott is van tájékoztató anyag. És a HÍD honlapján is.

Lajtai Kadocsa Klára HEP mentor: Szociális rendeletben szereplő jövedelem korlátokat helyi viszonyokhoz kell igazítani. Szociális rendeletben szereplő jövedelemkorlátok helyi viszonyokhoz való igazítása. Szélesebb rétegnek van lehetősége a támogatásokat igénybe venni. Ez volt a cél. Történt e itt módosítás?

dr. Lack Mónika jegyző:

Ez folyamatos, tehát időközönként felmerül. Néhány évente felülvizsgálja a testület és értelemszerűen aktualizálja és módosítja a szociális rendeletet.

Lajtai Kadocsa Klára HEP mentor:

Van e ehhez a célcsoporthoz kapcsolódó egyéb kiegészíteni való?

Bencsik Zsolt HÍD Intézményvezető:

Talán annyi, hogy azt gondolom, hogy országos szinten is nagyon kevés az a település, ahol ilyen kevés a térítési díj. Például a házi segítségnyújtásban, például a szociális étkeztetésben. Akik ezt igénybe veszik, egyrészt, magas minőségű ételt kapnak, és a szolgáltatás is magas színvonalú és nagyon minimális árért. Tíz éve nem volt itt térítési díj emelés, holott a költségek azt gondolom, folyamatosan és jelentősen növekednek.

**A gyermekek esélyegyenlősége**

Lajtai Kadocsa Klára HEP mentor:

1. Gyermekek, gyermekvédelmi intézkedésekkel érintett személyek köre nem ismert teljeskörűen az Önkormányzat által. Cél a gyermekvédelmi szempontból érintett lakosok felkutatása részben valósult meg. Folyamatosan zajlik a és HÍD Gyermekjóléti Szolgálat és a jelzőrendszer közreműködésével. A célunk, hogy elérjünk mindenkit. Van e esetleg gyerekek szempontjából kiegészítő tennivaló?

Bencsik Zsolt HÍD Intézményvezető:

Talán annyi, hogy szerintem nagyon jó az együttműködés az óvodákkal, iskolákkal. Rendszeresen tartunk csoportfoglalkozásokat az iskolai, óvodai, szociális segítők, a pedagógusok által jelzett problémákra reagálva, ami a gyerekekről szól. Tehát alapvetően szerintem ez jól működik.

Farkas Judit Pipacsvirág Általános Iskola Igazgató:

Ezt megerősítem, bármilyen problémával fordulhatunk a HÍD felé. Nagyon sokat segítettek nekünk az online veszély, a bullying, a közösségépítés a prevenciós foglalkozásokon.

Lajtai Kadocsa Klára HEP mentor:

1. Hátrányos helyzetű gyermekek és családjukkal foglalkozó helyi szakemberek ismeretanyagának átadása a települési sajtóban, ismertető írások, előadások közreadásával. A gyermekekkel és a családjukkal foglalkozó helyi szakemberek ismertető anyag átadásáról van szó. Van e olyan foglalkozás, amire nem az iskolában hanem más platformon kerül sor?

Farkas Judit Pipacsvirág Általános Iskola Igazgató:

Igen, az elmúlt időben volt például Dr. Pécsi Rita előadása a szülőknek, szintén az online világról.

Varga Katalin Telki Zöldmanó Óvoda igazgató:

Szülői klubot hoztunk létre, ahol helyi szakembereink tartanak szülőknek másfél havonta segítő beszélgetéseket.

dr. Lack Mónika jegyző:

Létezik a Szülők Akadémiája rendezvénysorozat is, ahol különböző szakembereket szoktak meghívni, felkérni. Az Óvodáért Iskoláért Alapítvány, aki ennek a szervezője. Többször volt az iskolában, az ebédlőben, de újabban már itt a Kodolányi Házban van. Ez az alapítvány szervezi.

Bencsik Zsolt HÍD Intézményvezető:

A HÍD által is vannak szervezett csoportok, amiben telki lakosok is részt vesznek. Ilyenek például a gyermek gyász csoportunk a felnőtt gyász csoport, erőszakmentes kommunikációs tréning.

Gyurkovics Viktória Csibe Bölcsőde: Már nálunk a bölcsődés gyermekeknél is probléma a digitális tartalom nézés. És hozzánk is jönnek a HÍD-tól. Nálunk is volt ilyen előadás. Azt látom, hogy partnerek a szülők.

Felkai Adrienn védőnő: A 0- 3 évesek között én azt látom a digitális világgal kapcsolatosan, hogy ki kell hangsúlyoznunk a szülőknek, hogy ők is tudatosan kezeljék ezt. Azt tapasztalom, hogy ők partnerek ebben. Elfogadják, megértik, hogy mi miért fontos, hogy mire figyeljenek tudatosan,. Az elmúlt időszakban évente egyre kevesebb gyerek születik. Nálunk is ez az országos tendencia. 2021-ben a Covid utcán volt egy kiköltözési hullám, akkor hirtelen megugrott a településen született gyermekek száma. Azóta viszont inkább csökkenő tendenciát mutat. Egyrészt a szülőképes korú nők is kevesebben vannak, valamint a településen nagyon magas arányaiban az idősebb, első gyereket vállaló szülők száma.

A korai fejlesztéssel kapcsolatosan, van olyan családom, akiknél helyben nagyon nehéz a fejlesztést megoldani. A Budapesten tudják csak fejleszteni és ez probléma. 0 3 éves korú kisgyermek elfárad az utaztatástól. Szükség lenne óvodai fejlesztésre itt helyben. Egy óvodás kisgyereknek elsősorban az az érdeke, hogy ha már bent tölti az óvodában napjainak nagy részét, akkor ott tudjon a fejlesztés megvalósulni. Én úgy tudom, hogy csak félállásban foglalkoztunk fejlesztőpedagógust. Az igényeket tekintve egy teljes állású fejlesztő, és logopédus időszerű lenne, mert növekszik a probléma.

Tehát mindenféleképpen, az lenne a praktikus, hogy napközben lehetne a gyereket fejleszteni, amíg úgyis intézményi keretek között működik. És az az iskolának is jó lenne, ha nem ott derülnének ki esetleg a problémák, vagy ott már tudnák kezelni azt a fajta problémát, ami van.

Varga Katalin Telki Zöldmanó Óvoda igazgató:

Az álláshelyek száma úgy néz ki, hogy van egy félállású pszichológus, egy félállású fejlesztőpedagógus és egy teljes állású gyógypedagógus logopédus, ami 50 tanköteles korú gyermekhez viszonyítottan elegendő, de ha bejönnek a két és fél éves gyermekek, akiknél szeretném a korai fejlesztést megvalósítani, akkor oda nem fejlesztőpedagógus kell, hanem olyan szakember, aki korai fejlesztő. Telki a szakember ellátottságban egy nagyon hátrányos helyzetben van mivel Budapestről kifelé már nem jönnek. Esetleg még Budakeszin, talán megállnak. De ez már egy olyan távolság Budapesttől, ami már nem mindennapos közlekedésre alkalmas.

Mi azokból tudunk gazdálkodni, akik itt a térségben élnek, a kollegáinkat fejlesztjük különböző irányokba.

Azért nálunk komplex, nagyon komoly szűrést végez el a három kolléga. A pszichológusunk és a fejlesztőpedagógusok alapozó tornát tartanak a gyerekeknek, nagyon kimaxolva a saját munkaidejüket, tényleg a centiről centire dolgozva. De egy diszkalkulia, diszgráfia például nem fog kiderülni az óvodában. Diszlexia prevenciót végeznek a gyógypedagógusaink. Tehát lesznek problémák, amik később az iskolában fognak kiderülni, bármennyire is szeretnénk, hogy előbb.

Most elindítunk egy olyan mini csoportot, kiderült, hogy nagyon nagy igény van rá.. Én például örülök annak, hogy bejönnek már egy mini életkorú csoportba és mi foglalkozni fogunk velük két és fél éves koruktól kezdődően, mert három évesen úgy kapunk gyerekeket, hogy nem tudják a nevüket. Tehát itt tartunk, és innen kéne eljuttatnunk odáig három év alatt, hogy iskolaérettek legyenek. Sőt nem kell, hogy iskolaérett legyen, csak tanköteles korú.

Lajtai Kadocsa Klára HEP mentor:

1. Szociálisan hátrányos helyzetű családok nehezen jutnak a kikapcsolódáshoz. Nyári táborok a Katolikus Karitász helyi csoportja és közreműködésével.

Részben megvalósult. Nyári tábor keretében a Katolikus Karitász helyi csoportja közreműködésével és a Híd is csinál táborokat.

1. Családon belüli konfliktusok, bántalmazás, erőszak elterjedése miatt a jelzőrendszer hatékony működése szükséges.

Bencsik Zsolt HÍD Intézményvezető:

Nagyságrendileg évente 10 feletti a családszám. Alapvetően, ha bármi van, akkor konzultálnak a kollégák, tehát igazából minden jelzés szerintem itt célba ér.

Lajtai Kadocsa Klára HEP mentor:

1. Az óvodai fejlesztőpedagógusok számának növelése. Fejlesztő pedagógus foglalkozása gyógytornász felvétele.

Varga Katalin Telki Zöldmanó Óvoda igazgató:

Itt olyan óraszámban dolgoznak a kollegák, hogy a térségben szerintem az ellátottság egy gyermek létszámhoz képest abszolút megfelelő. Persze mindig lehet a fejlesztéseket növelni. Azt kell végig gondolni, hogy ha mindig fejlesztem egyébként a gyermeket, akkor mikor van lehetőség arra, hogy ténylegesen tanuljon?

Lajtai Kadocsa Klára HEP mentor:

1. Drog, alkohol, energiaital, dohányzás probléma az általános iskolás gyerekek körében egészséges táplálkozás, egészséges életmód témakörben rendezett egészséghét. Általános egészségnap egészségügyi állapotfelmérés, előadás sorozatok. Egészséges életmódot érintő témakörök gyakorlati oktatás dohányzás, drog káros hatásairól.

Farkas Judit Pipacsvirág Általános Iskola Igazgató:

Úgy gondolom, hogy viszonylagosan jó helyzet, de a prevenciót a Híd családsegítővel együtt hosszú évek óta közösen folytatjuk. Nemcsak a drogról volt szó, hanem az összes efféle káros szenvedélyről, akár adott esetben a képernyőfüggésről is, a játékszenvedélyről, satöbbi.

Lajtai Kadocsa Klára HEP mentor:

1. Pedagógusok jelentkezésének, illetve megtartásának támogatása szociális bérlakás programmal, lakhatási hozzájárulással. Pedagógus bérlakás program.

dr. Lack Mónika jegyző:

Van ilyen elképzelése az önkormányzatnak. Ahhoz, hogy a pedagógus utánpótlás biztosítva legyen, hogy nagyobb érdeklődés legyen a helyi pedagógus álláshelyek betöltésére, ehhez szolgálati lakásokat, bérlakásokat építene az Önkormányzat. Ez hosszú éve programja az önkormányzatnak. Sajnos pályázati források hiányában eddig nem került rá sor.

Lajtai Kadocsa Klára HEP mentor:

1. Hiányzó óvodai tornaszoba kialakítása volt a probléma és tornaszoba létesítése. Lehetőséget nyújtson a különböző mozgásformák gyakorlása, a gyerekek természetes mozgási igényének sokrétű kielégülésére, mozgásfejlesztő eszközök használatára, prevenciós fejlesztő tornák napirendbe való beépítésére.

Varga Katalin Telki Zöldmanó Óvoda igazgató:

Ez egyelőre még nem valósult meg, de olyan mértékben csökken a gyermeklétszám, hogy előfordulhat, hogy nagyobb épületünkben akár egy két év múlva is már egy csoporttal valószínűleg csökkenteni lehet a létszámot, és akkor az egyik csoportszoba át tud alakulni. Pillanatnyilag az óvodának az aulája - amit egy függönnyel eltakarunk - a torna szoba.

A másik épületben pedig van két helység, amit egyébként össze lehet nyitni, amiből megfelelő kialakítással létrejöhet egy tornaszoba.

Lajtai Kadocsa Klára HEP mentor:

1. Óvodában meglévő udvari játékok további fejlesztése szükséges. Az udvari járda felújításra szorul, Kreszpálya megvalósítása a cél

Varga Katalin Telki Zöldmanó Óvoda igazgató:

Ez továbbra is fennáll. A kisebbik épületünk nagyon felszerelt. Az udvar abszolút. Nagyon magas az egy főre jutó ilyen játékok aránya. Amit szeretnénk az a nagyobb épületünk udvarának felújítása. Ehhez készítünk most különböző terveket.

**Nők esélyegyenlősége**

Lajtai Kadocsa Klára HEP mentor:

1. Önkormányzatnál és az intézményekben hátrányos helyzetben vannak a női munkavállalók, mert nem részesülnek munkavállalóként megkülönböztetett bánásmódban, mely családanya és nő státuszban rájuk háruló többlet terhet enyhítené.

dr. Lack Mónika jegyző:

Az Önkormányzatnál és háttérintézményeiben részmunkaidő biztosításának lehetősége. A Polgármesteri Hivatalban négy kolléga, a bölcsődében kettő, az óvodában kettő kolléga részmunkaidőben dolgozik.

Lajtai Kadocsa Klára HEP mentor:

1. A nőket lefoglalja a család, gyermekeik gondozása miatt nehezen tudnak részt venni a közösségi életben. Nők kreativitással történő kimozdítása a mindennapi rutinból. Kézműves foglalkozások, vásárok szervezése, ahol a nőké, az általuk készített termékeké a főszerep.

Farkas Judit Pipacsvirág Általános Iskola Igazgató:

Foglalkozások zajlanak a Közösségi Házban. Látványosan megnövekedtek a családi programok, kisgyerekes anyáknak a foglalkozások. Ki van alakítva gyerekeknek játszósarok.

Bencsik Zsolt HÍD Intézményvezető:

A szülői csoportok úgy zajlanak, hogyha későbbi időpontban van, akkor kollégák által szervezett gyerekfelügyeletet is biztosítunk, hogy részt vehessenek a szülők is, akik ezt nem tudják megoldani.

Lajtai Kadocsa Klára HEP mentor:

1. A nők munkába történő visszatérése érdekében bölcsődei férőhelyek létesítése

dr. Lack Mónika jegyző:

A bölcsőde magán bölcsőde. Önkormányzati intézmény nincsen. A magán bölcsődébe az önkormányzat részére van 12 fő erejéig szabad kapacitás biztosítva. A 12 férőhelyen lévő gyermekek ellátását azt az önkormányzat finanszírozza jogszabályi keretek között.

**Az idősek esélyegyenlősége**

Lajtai Kadocsa Klára HEP mentor:

1. Gyermekekkel, nagycsaládosokkal kapcsolatépítés. Közös program szervezése. 50 órás közösségi szolgálat keretében a diákok felolvasást tartanak a Telki Hold Otthonban. Idősek világnapján óvodai, iskolai csoportok fellépése Telki Hold Otthonban nemcsak az ott lakóknak

Varga Katalin Telki Zöldmanó Óvoda igazgató:

Az óvodások Karácsonykor elmennek az Idősek Otthonába, az iskola pedig Idősek Napján rendszeresen az Idősek napi műsort szolgáltatja

Bencsik Zsolt HÍD Intézményvezető:

Telki lakosok számára adott a Generációk Házának az elérhetősége Budakeszin. Az idősek nappali ellátása de nemcsak az idősek vannak ott, hanem mindenki számára nyitott, unokákkal együtt jönnek a programokra.

dr. Lack Mónika jegyző:

Sajnos a nyugdíjas klub, ami eddig működött, az most megszűnt. Szeretné az önkormányzat újra feléleszteni. Nyilván ehhez aktív nyugdíjasokra lenne szükség.

Tapasztalható, hogy kevésbé ér rá mára az aktív korosztály, hogy a szüleit látogassa, főleg ha nem együtt élnek. Nyilvánvalóan most már kevés az olyan család, aki generációsan él együtt, de az tapasztalható, hogy több itt lakó család, fiatalok, az idős szüleiket itt lévő kis társasházi lakásokba költöztetik, hogy közel legyenek egymáshoz.

Bencsik Zsolt HÍD Intézményvezető:

Új szolgáltatás a településén a házi segítségnyújtás. Jellemző a bevásárlás, gyógyszerkiváltás , ha olyan egészségi állapotban van, akkor lehet akár fürdetés is, a magányosodást is oldják a kollégák, hiszen a része a munkakörüknek és mentális segítséget is nyújtanak.

Lajtai Kadocsa Klára HEP mentor:

1. Informatikai tudás és eszközök hozzáférhetővé tételének megoldására alternatívák keresése. 50 órás közösségi szolgálat keretében a diákok megfelelő informatikai háttérrel "oktatják" az időseket a számítógép, a mobiltelefon használatára az internet világára

dr. Lack Mónika jegyző:

Az időseket most a különböző internetes csalások, telefonos csalásoknak a létére, meg annak a kezelésére történő felkészítés lenne talán praktikus. A rendőrség havi rendszerességgel küldi a szóróanyagokat.

Bencsik Zsolt HÍD Intézményvezető:

Minden évben kétszer van nálunk számítógépoktatási tanfolyam, ahol a közösségi szociális munkát végző diákok egyénileg foglalkoznak az idősekkel.

Lajtai Kadocsa Klára HEP mentor: Idős-sarok" kialakítása a helyi lapban és a honlapon, az idősek megszólítása és informálása a lap hasábjain, és a portálon keresztül. Idősek számára az információk, szabadidős tevékenységek elérése korlátozott. Tájékoztatással növelni a célcsoport esélyegyenlőségét

dr. Lack Mónika jegyző: Ez még fejlesztésre szorul.

Lajtai Kadocsa Klára HEP mentor:

1. Idősgondozás hiánya. Nem megoldott az egyedül élő idős személyek ellátása.

dr. Lack Mónika jegyző: Megvalósult a Híd Szociális és Gyermekjóléti Szolgálat által.

**A fogyatékossággal élő személyek esélyegyenlősége**

Lajtai Kadocsa Klára HEP mentor:

1. A fogyatékkal érintett lakosok felkutatása. Nem teljeskörűen ismeri az önkormányzat. A fogyatékkal élők térképének felrajzolása folyamatosan, naprakészen.

dr. Lack Mónika jegyző:

Problémát jelent fogyatékos gyermek közoktatásban történő ellátása. Elég korlátozottak a lehetőségek. Budapesten első körben természetesen a kerületi lakosokat veszik fel, ha nem kerületből jelentkezik valaki, akkor horrorisztikus költséggel tudnák csak ellátni, amit a szülő nem feltétlen tud felvállalni, más esetben pedig csak az önkormányzat tud szerződni az adott intézménnyel.

Nincsen információja az önkormányzatnak arról, hogy hány ilyen gyermek él a településen. Nyilván ez nem települési probléma, egy ilyen ellátásnak a biztosítása, de én úgy tudom, hogy térségi szinten sincsen feltétlenül megfelelően kommunikálva és biztosítva.

Kellene egy protokoll, hogy az adott gyerek egyből kapjon ellátást, vagy lehetőség szerint minél rövidebb idő alatt kapjon ellátást.

Lajtai Kadocsa Klára HEP mentor:

1. Középületek akadálymentesítése nem mindenütt megoldott játék kialakítása, buszmegállók nem akadálymentesek.

dr. Lack Mónika jegyző: Ez még fejlesztésre szorul.

Lajtai Kadocsa Klára HEP mentor:

1. A Telki Zöld Manó Óvoda és a Pipacs Virág Általános Iskola honlapja nem akadálymentesített.

dr. Lack Mónika jegyző: Ez még fejlesztésre szorul. Még nem megoldott.

Lajtai Kadocsa Klára HEP mentor:

1. Tájékoztató táblák Akadálymentesítés Polgármesteri Hivatalban és az intézményekben Ügyfél biztosított táblák akadálymentesítése gyengénlátó és hallás látássérült embertársaik esélyegyenlőségének.

dr. Lack Mónika jegyző: Ez még fejlesztésre szorul. Még nem megoldott.

Lajtai Kadocsa Klára HEP mentor:

1. Siketek, nagyothalló ügyfelek részére jeltolmács biztosítása

dr. Lack Mónika jegyző: Igazából még nem volt olyan ügy se szerencsére olyan ügyfél se, ahol szükség lett volna igénybe venni.

Lajtai Kadocsa Klára HEP mentor:

1. Középületek akadálymentesítése nem mindenütt megoldott, buszmegállók nem akadálymentesek.

Ez még gondolom akkor még várat magára, úgyhogy bennmarad.

1. A honlap akadálymentesítése. A Telki Zöld Manó Óvoda és a Pipacs Virág Általános Iskola honlapja nem akadálymentesített.

dr. Lack Mónika jegyző: Itt még vannak teendők, ezért ez maradjon.

Lajtai Kadocsa Klára HEP mentor:

1. Tájékoztató táblák Akadálymentesítés Polgármesteri Hivatalban és az intézményekben Ügyfél biztosított táblák akadálymentesítése gyengénlátó és hallás látássérült embertársaik esélyegyenlőségének.

dr. Lack Mónika jegyző: Itt még vannak teendők, ezért ez szintén maradjon.

1. Siketek, nagyothalló ügyfelek részére jeltolmács biztosítása.

Még nem tolmácsol senki. Igazából még nem volt olyan ügyfél se, ahol szükséges lett volna igénybe venni.

Lajtai Kadocsa Klára HEP mentor:

1. Fogyatékkal élők számára problémát okoz a közlekedésük, szállításuk. Egészségügyi intézményekbe, gyógyszertárba szállító jármű lenne a cél.

Bencsik Zsolt HÍD Intézményvezető: Nincs nekünk se támogató szolgálatunk. Budaörsön van, meg talán lehet Pátyon is. Nekünk sajnos nincs. Volt régen kisbuszunk, de most nincs az sincs.

Tóthváradiné Pataki Enikő SZEIKB tag: Felvetettem azt, hogy egészségtudatosság növelő célzattal lakossági kampányokra kellene ráállni. Preferált témákban szív és érrendszeri betegség, mentális egészség, településszintű mentális egészség kampányokban lehetne gondolkodni.

dr. Lack Mónika jegyző: Az elhangzott információk alapján a megfogalmazott gondolatok alapján összeállítandó anyagnak kell majd a képviselő testület elé kerülnie és dönteniük kell a HEP felülvizsgálatáról. Köszönöm szépen a megjelenést!

Telki, 2025. május 22.

